Dagmar Hagelin (født 29. september 1959 i Buenos Aires i Argentina, trolig død i 1977) var en argentinsk kvinne med svensk bakgrunn. Under det argentinske militærdiktaturets "guerra sucia" («Den skitne krigen») mot politiske motstandere, ble Hagelin et av mange uskyldige ofre da hun 27. januar 1977 ble kidnappet i Buenos Aires av argentinske sikkerhetsstyrker og trolig drept. Hennes far, Ragnar Hagelin, arbeider fremdeles for at de skyldige skal stilles for retten. Sammen med Svante Grände er hun en av to svenske statsborgere som fremdeles er savnet i Argentina.